als_Latn dik_Latn ron_Latn
27 Shkurt 2015 – Ministrja e Shtetit për Inovacionin dhe Administratën Publike Znj. Milena Harito ishte sot në takim me studentët e universitetit “Eqerem Çabej” të qytetit të Gjirokastrës.
Takimi, i cili është në vijim të një sërë takimesh që Ministrja ka organizuar nëpër universitete të ndryshme të vendit (Shkodër, Durrës, Elbasan, etj), kishte si qëllim informimin e studentëve të nivelit master duke bashkëbiseduar me ta në lidhje me reformën në administratën publike.
Ministrja Harito deklaroi se “në planin vjetor të pranimit në institucionet e administratës shtetërore, pjesë e shërbimit civil për vitin 2015 janë parashikuar 760 vende të reja pune.”
Në fjalën e saj, Ministrja Harito theksoi se standardi i reformës në administratën publike është tashmë një realitet i paktheyshëm drejt rrugës së integrimit të vendit në BE dhe mbi këto standarde do të vijojë edhe procesi i rekrutimit të këtij viti.
Reforma udhëhiqet nga standartet e meritokracisë me qëllim depolitizimin e administratës dhe rritjen e nivelit profesional të nëpunësve të saj.
Znj. Harito u ndal në procesin e rekrutimit ku i shpjegoi studentëve etapat e këtij procesi të rëndësishmë duke shpjeguar se: “procesi i rekrutimit nis me aplikimin vetëm online për vendet vakante që do të shpalli departamenti i administratës publike dhe kandidatët i nënshtrohen testit me shkrim i cili është i sekretuar dhe anonim. Më pas procesi vijon, për ata kandidatë që kalojnë fazën e testimit me shkrim, në intervistën me gojë. Fituesit përzgjedhin më pas mes vendeve vakante bazuar në pikët totale që kanë marrë”.
Ministrja Harito inkurajoi studentët të konkurojnë për vendet vakante që do të shpalli administrata publike gjatë këtij viti duke besuar në sistemin transparent të rekrutimit.
--##--
© Ministër për Inovacionin dhe Administratën Publike 2015 - Të gjitha të drejtat e rezervuara.
als_Latn als_Latn als_Latn als_Latn als_Latn als_Latn als_Latn tha_Thai als_Latn